# Geraldo Martins

Geraldo João Martins és un economista i polític de Guinea Bissau. Va exercir com a Primer ministre de Guinea Bissau del 8 d'agost al 21 de desembre de 2023. Del 2001 al 2003 va ser ministre d'Educació, Ciència i Tecnologia, i posteriorment d'Economia i Finances en diversos gabinets (els dels primers ministres Domingos Simões Pereira i Carlos Correia) del 2014 al 2015, del 2015 al 2016 i del 2019 al 2020.

## Formació

Martins és llicenciat en dret per la Facultat de Dret de Bissau. Va obtenir un màster en polítiques públiques i gestió a la Universitat de Londres.
També té un màster en Ciències Físiques i Químiques per la Universitat Estatal de Moldàvia. Especialista principal en Desenvolupament Humà i Gestor de programes al Banc Mundial.

## Primer ministre de Guinea Bissau

Les eleccions legislatives de Guinea Bissau de 2023 les va guanyar la coalició de la Plataforma d'Aliança Inclusiva-Terra Ranka (PAI-Terra Ranka) liderada pel PAIGC que va quedar primer i va obtenir la majoria absoluta dels escons. El Moviment d'Alternació Democràtica G-15 (Madem G15) del president Umaro Sissoco Embaló va quedar molt enrere en segona posició. Al Madem G15 li van passar factura les lluites internes del partit així com la incapacitat del president per resoldre la caiguda dels preus del sector de l'anacard, del qual la població en treu bona part dels seus ingressos. El 28 de juliol, Domingos Simões Pereira va ser elegit president de l'Assemblea Nacional Popular, i Geraldo Martins va ser nomenat primer ministre el 7 d'agost.
La nit del 30 de novembre a l'1 de desembre de 2023 es van produir nombrosos disturbis entre l'exèrcit i les forces de seguretat que van deixar dos morts, disturbis qualificats com un "intent de cop d'estat" pel president Embaló després del seu retorn de la COP28 el 2 de desembre. 2023. En resposta, va dissoldre el parlament el 4 de desembre de 20238. El 12 de desembre de 2023, Umaro Sissoco Embalo va reelegir Geraldo Martins com a primer ministre9, després el va destituir i el va substituir una setmana després, el 20 de desembre, per Rui Duarte de Barros.

## Obra

Gerardo Martins té publicada una novel·la on hi retrata la realitat de Guinea Bissau:
* Mil pedaços de amor

## Referències

* ↑ «Guinea-Bissau: Winner of legislative elections proposes Geraldo Martins for PM» (en anglès). medafricatimes.com, 07-08-2023. [Consulta: 19 maig 2024].
* ↑ «Guinea-Bissau appoints new PM after last month's 'attempted coup'» (en anglès). France 24, 21-12-2023. [Consulta: 19 maig 2024].
* ↑ «Guinea-Bissau: African Development Bank presents the Lusophone Compact to private sector at Economic Forum» (en anglès). Banque africaine de développement, 29-11-2019. [Consulta: 19 maig 2024].
* ↑ «M. Geraldo MARTINS : “Aux Investisseurs étrangers, la Guinée Bissau est un pays qui a vraiment d’énormes potentialités, c’est un pays qui est beau, et c’est surtout un pays qui est vierge et il faudrait juste la stabilité politique et c’est cela que nous, notre parti le PAIGC, nous défendons”» (en francès). Afrique Economie, 13-11-2018. [Consulta: 19 maig 2024].
* ↑ «Group of 30: Resources» (en anglès). G30. Arxivat de l'original el 2023-05-30. [Consulta: 19 maig 2024].
* 1 2 3 4 «Figura da Semana: GERALDO MARTINS LANÇA ‘MIL PEDAÇOS DE AMOR’ – LIVRO DE FICÇÃO QUE RETRATA REALIDADE DO PAÍS» (en portuguès). O Demócrata, 15-04-2017. [Consulta: 19 maig 2024].
* ↑ «Législatives en Guinée-Bissau: majorité absolue pour l'opposition, selon les résultats provisoires» (en francès). RFI, 28-06-2023. [Consulta: 19 maig 2024].
* ↑ «PAI – TERRA RANKA É A GRANDE VENCEDORA DAS LEGISLATIVAS, COM CINQUENTA E QUATRO DEPUTADOS» (en portuguès). O Demócrata, 08-06-2023. [Consulta: 19 maig 2024].
* ↑ «Guinée-Bissau : début de cohabitation après la rentrée parlementaire» (en francès). Africa News, 28-07-2023. [Consulta: 19 maig 2024].
* ↑ «Guinée-Bissau : Geraldo Martins nommé Premier ministre» (en francès). Le Courrier du Vietnam, 08-08-2023. [Consulta: 19 maig 2024].
* ↑ «Troubles en Guinée-Bissau : le président Umaro Sissoco Embalo dénonce "une tentative de coup d'État"» (en francès). France 24, 02-12-2023. [Consulta: 19 maig 2024].
* ↑ «Guinée-Bissau: le nouveau gouvernement formé par le président Embalo a été investi» (en francès). RFI, 21-12-2023. [Consulta: 19 maig 2024].